**ՀԱՅԱՍՏԱՆԻ ՀԱՆՐԱՊԵՏՈւԹՅԱՆ ԿԱՌԱՎԱՐՈւԹՅՈւՆ**

**ՈՐՈՇՈւՄ**

**ՙ\_\_՚\_\_\_\_\_\_\_\_\_\_\_\_\_2021 թ. N \_\_\_\_-Ա**

**ԱՆԺԱՄԿԵՏ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՏԱՐԱԾՔ ԱՄՐԱՑՆԵԼՈՒ ՄԱՍԻՆ**

Հիմք ընդունելով Հայաստանի Հանրապետության քաղաքացիական օրենսգրքի 685-րդ և 688-րդ հոդվածները, «Պետական գույքի կառավարման մասին» օրենքի 30-րդ հոդվածը, «Պետական ոչ առևտրային կազմակերպությունների մասին» օրենքի 5-րդ հոդվածի 1-ին մասը` Հայաստանի Հանրապետության կառավարությունը ո ր ո շ ու մ է.

1. Հայաստանի Հանրապետության սեփականությունը հանդիսացող Հայաստանի Հանրապետության տարածքային կառավարման և ենթակառուցվածքների նախարարության Պետական գույքի կառավարման կոմիտեի տնօրինության Հայաստանի Հանրապետության Կոտայքի մարզ, Հրազդան քաղաքի Կենտրոն թաղամաս N 49 հասցեում գտնվող շենքի «Բ» մասնաշենքի 1-ին հարկի 3 085 613 ՀՀ դրամ սկզբնական արժեքով 408.92 քառ. մետր մակերեսով տարածքը (այսուհետ՝ տարածք) անժամկետ, անհատույց օգտագործման իրավունքով ամրացնել «Կոտայքի մշակույթի կենտրոն» պետական ոչ առևտրային կազմակերպությանը (գրանցման համար՝ 33.210.01602, հասցե` 378550 Կոտայքի մարզ, ք. Հրազդան, Սպանդարյան- 41) (այսուհետ՝ Կազմակերպություն):
2. Հայաստանի Հանրապետության տարածքային կառավարման և ենթակառուցվածքների նախարարության Պետական գույքի կառավարման կոմիտեի նախագահին՝ սույն որոշումն ուժի մեջ մտնելուց հետո, երկամսյա ժամկետում, Կազմակերպության հետ կնքել սույն որոշման 1-ին կետում նշված տարածքի անհատույց օգտագործման պայմանագիր (այսուհետ՝ պայմանագիր)՝ դրանում նախատեսելով, որ պայմանագրի նոտարական վավերացման և պայմանագրից ծագող գույքային իրավունքների պետական գրանցման ծախսերը ենթակա են իրականացման Կազմակերպության միջոցների հաշվին:

**Տ Ե Ղ Ե Կ Ա Ն Ք – Հ Ի Մ Ն Ա Վ Ո Ր Ո Ւ Մ**

«**ԱՆԺԱՄԿԵՏ** **ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՏԱՐԱԾՔ ԱՄՐԱՑՆԵԼՈՒ ՄԱՍԻՆ**» **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

Համաձայն ՀՀ կառավարության 27.06.2019 թվականի թիվ 817-Ա որոշման՝ «Կրթության ազգային ինստիտուտ» ՓԲԸ-ի լուծարման գործընթացի ավարտից հետո վերջինիս հետ 11.09.2013թ. կնքված ՀՀ Կոտայքի մարզ, Հրազդան քաղաքի Կենտրոն թաղամաս N 49 հասցեում գտնվող շենքի «Բ» մասնաշենքի 1-ին հարկի 408.92 քառ. մետր մակերեսով տարածքի անհատույց օգտագործման պայմանագիրը լուծվել է և համաձայն սույն որոշման 7-րդ կետի 2-րդ ենթակետի` ՀՀ կրթության, գիտության, մշակույթի և սպորտի նախարարության և ՀՀ Կոտայքի մարզպետարանի կողմից Պետական գույքի կառավարման կոմիտե է ներկայացվել նշված տարածքի հետագա տնօրինման վերաբերյալ փոխհամաձայնեցված առաջարկություն:

Պետական գույքի կառավարման կոմիտե է դիմել ՀՀ Կոտայքի մարզպետարանը՝ ՀՀ Կոտայքի մարզ, Հրազդան քաղաքի Կենտրոն թաղամաս N 49 հասցեում գտնվող անշարժ գույքից նախկին «Կրթության ազգային ինստիտուտ» ՓԲԸ-ին ամրացված տարածքն անհատույց օգտագործման իրավունքով «Կոտայքի մշակույթի կենտրոն» պետական ոչ առևտրային կազմակերպությանը տրամադրելու խնդրանքով, քանի որ այն ներկայումս իր գործունեությունը ծավալում է համայնքային ենթակայության շինությունում և անհրաժեշտություն է առաջացել տեղափոխվելու:

Հաշվի առնելով վերոգրյալը և վերը նշված առաջարկության վերաբերյալ ՀՀ կրթության, գիտության, մշակույթի և սպորտի նախարարության համաձայնությունը՝ Պետական գույքի կառավարման կոմիտեի կողմից մշակվել է «Անժամկետ անհատույց օգտագործման իրավունքով տարածք ամրացնելու մասին» ՀՀ կառավարության որոշման նախագիծը, որով առաջարկվում է Հայաստանի Հանրապետության Կոտայքի մարզ, Հրազդան քաղաքի Կենտրոն թաղամաս N 49 հասցեում գտնվող շենքի «Բ» մասնաշենքի 1-ին հարկի 408.92 քառ. մետր մակերեսով տարածքն անժամկետ, անհատույց օգտագործման իրավունքով ամրացնել «Կոտայքի մշակույթի կենտրոն» պետական ոչ առևտրային կազմակերպությանը:

**ՏԵՂԵԿԱՆՔ**

**Այլ իրավական ակտերում կատարվող փոփոխությունների կամ լրացումների վերաբերյալ**

«Անժամկետ անհատույց օգտագործման իրավունքով տարածք ամրացնելու մասին» Հայաստանի Հանրապետության կառավարության որոշման նախագծիընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտություն չկա:

**ՏԵՂԵԿԱՆՔ**

**Պետական կամ տեղական ինքնակառավարման մարմինների բյուջեներում ծախսերի և եկամուտների ավելացման կամ նվազեցման վերաբերյալ**

«Անժամկետ անհատույց օգտագործման իրավունքով տարածք ամրացնելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում:

**ՏԵՂԵԿԱՆՔ**

**Հայաստանի Հանրապետության կառավարության որոշման նախագծի մշակման գործընթացում ներգրավված ինստիտուտների և անձանց վերաբերյալ**

«Անժամկետ անհատույց օգտագործման իրավունքով տարածք ամրացնելու մասին» Հայաստանի Հանրապետության կառավարության որոշման նախագիծը մշակվել է Պետական գույքի կառավարման կոմիտեի կողմից:

**ԱՄՓՈՓԱԹԵՐԹ**

**«Անժամկետ անհատույց օգտագործման իրավունքով տարածք ամրացնելու մասին»** **ՀՀ կառավարության որոշման նախագծի վերաբերյալ շահագրգիռ նախարարություններից ստացված առարկությունների և առաջարկությունների վերաբերյալ**

|  |  |  |  |
| --- | --- | --- | --- |
| Առարկության, առաջարկության հեղինակը, գրության ստացման ամսաթիվը, գրության համարը | Առարկության, առաջարկության բովանդակությունը | *Եզրակացություն* | Կատարված փոփոխությունները |
| 1 | 2 | 3 | 4 |
| ՀՀ ֆինանսների նախարարություն 20.10.2020թ.  թիվ 01/8-2/15752-2020 | Որոշման նախագծի վերաբերյալ հայտնում է հետևյալը.  Նախագծով նախատեսվում է ՀՀ սեփականությունը հանդիսացող ՀՀ Կոտայքի մարզի Հրազդան քաղաքի Կենտրոն թաղամասի N 49 հասցեում գտնվող շենքի «Բ» մասնաշենքի 1-ին հարկի 408.92 քառ. մետր մակերեսով տարածքն անժամկետ, անհատույց օգտագործման իրավունքով հանձնել «Կոտայքի մշակույթի կենտրոն» ՊՈԱԿ-ին:  Այդ կապակցությամբ անհրաժեշտ է հստակեցնել թե պետական ո՞ր քաղաքականության համատեքստում իրականացվող գործառույթ է վերջինս, և հետևաբար կառավարության ծրագրի ո՞ր դրույթի կատարմանն է այն միտված, ինչպես նաև նախագծի հիմնավորման մեջ ներառել այն վերլուծությունը, որի արդյունքում պետական գույքի օգտագործման առաջարկվող տաբերակը՝ հնարավոր այլընտրանքների շարքում գնահատվել է որպես լավագույն: | Նախագծի տեղեկանք-հիմնավորման մեջ հստակ նշված է, որ համաձայն ՀՀ կառավարության 27.06.2019 թվականի թիվ 817-Ա որոշման՝ «Կրթության ազգային ինստիտուտ» ՓԲԸ-ի լուծարման գործընթացի ավարտից հետո վերջինիս հետ 11.09.2013թ. կնքված ՀՀ Կոտայքի մարզ, Հրազդան քաղաքի Կենտրոն թաղամաս N 49 հասցեում գտնվող շենքի «Բ» մասնաշենքի 1-ին հարկի 408.92 քառ. մետր մակերեսով տարածքի անհատույց օգտագործման պայմանագիրը լուծվել է և համաձայն սույն որոշման 7-րդ կետի 2-րդ ենթակետի` նշված տարածքի հետագա տնօրինման վերաբերյալ պետք է ներկայացվեր առաջարկություն: Եվ ՀՀ Կոտայքի մարզպետարանի ու ՀՀ կրթության, գիտության, մշակույթի և սպորտի նախարարության կողմից Պետական գույքի կառավարման կոմիտե է ներկայացվել նշված տարածքի հետագա տնօրինման վերաբերյալ փոխհամաձայնեցված առաջարկություն՝ տարածքն անհատույց օգտագործման իրավունքով «Կոտայքի մշակույթի կենտրոն» պետական ոչ առևտրային կազմակերպությանն ամրացնելու վերաբերյալ:Նշված տարբերակը գնահատվել է որպես լավագույն՝ հիմք ընդունելով «Պետական ոչ առևտրային կազմակերպությունների մասին» ՀՀ օրենքի 5-րդ հոդվածի 1-ին մասը: |  |
| ՀՀ կրթության, գիտության, մշակույթի և սպորտի նախարարություն 15.10.2020թ. թիվ 01/20.1/27442-2020 | Որոշման նախագծի վերաբերյալ նախարարությունը հիմք ընդունելով «Պետական ոչ առևտրային կազմակերպությունների մասին» ՀՀ օրենքի 5-րդ հոդվածի 1-ին մասը առաջարկում է վերնագրում «տրամադրելու» և որոշման նախագծի 1-ին կետում «հանձնել» բառերը համապատասխանաբար փոխարինել «ամրացնելու» և «ամրացնել» բառերով: | *Ընդունվել է* | *Կատարվել են համապատասխան փոփոխություններ* |
| ՀՀ Կոտայքի մարզպետարան 18.10.2020թ. թիվ 01 /09.2/07906-2020 | Որոշման նախագծի վերաբերյալ դիտողություններ և առաջարկություններ չունի |  |  |
| ՀՀ կադաստրի կոմիտե 16.10.2020թ. թիվ ՍԹ/6276-2020 | Որոշման նախագծի վերաբերյալ դիտողություններ և առաջարկություններ չունի |  |  |
| ՀՀ արդարադատության նախարարություն 13.11.2020թ. թիվ /27.4/25378-2020 | ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ  Որոշման նախագծի վերաբերյալ հայտնում ենք հետևյալ առաջարկությունները**.**  1. Հիմք ընդունելով Նորմատիվ իրավական ակտերի մասին ՀՀ օրենքի12-րդ հոդվածի1-ին մասն, առաջարկում ենք Նախագծի վերնագրում «ԱՆՀԱՏՈՒՅՑ» բառից առաջ լրացնել «ԱՆԺԱՄԿԵՏ,» բառերը:  2. Նախագծի նախաբանում անհրաժեշտ է հղում կատարել նաև «Պետական գույքի կառավարման մասին» օրենքի 30-րդ հոդվածի դրույթներին, ինչպես նաև «685» թիվը փոխարինել «685-րդ» բառերով:  3. Նախագծի 1-ին կետում առաջարկում ենք հստակեցնել, թե ում տնօրինության տակ է գտնվում ամրացվող գույքը:  4. Հիմք ընդունելով Նորմատիվ իրավական ակտերի մասին ՀՀ օրենքի 21-րդ հոդվածի 3-րդ մասն, առաջարկում ենք Նախագծի 2-րդ կետում «Պետական գույքի կառավարման կոմիտեի նախագահին» բառերն անհրաժեշտ է փոխարինել «Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեի նախագահին» բառերով։ | *1.Ընդունվել է*  *2. Ընդունվել է*  *3. Ընդունվել է*  *4. Ընդունվել է* | *1. Կատարվել է համապատասխան փոփոխություն*  *2. Կատարվել է համապատասխան փոփոխություն*  *3. Կատարվել է համապատասխան փոփոխություն*  *4. Կատարվել է համապատասխան փոփոխություն* |
| ՀՀ ֆինանսների նախարարություն 10.12.2020թ. թիվ 01/8-2/18319-2020 | Նախագծի վերաբերյալ հայտնում է հետևյալը.  Նախագծով նախատեսվում է ՀՀ սեփականությունը հանդիսացող ՀՀ Կոտայքի մարզի Հրազդան քաղաքի Կենտրոն թաղամասի N 49 հասցեում գտնվող շենքի «Բ» մասնաշենքի 1‑ին հարկի 408.92 քառ. մետր մակերեսով տարածքն անժամկետ, անհատույց օգտագործման իրավունքով հանձնել «Կոտայքի մշակույթի կենտրոն» ՊՈԱԿ-ին:  Այդ կապակցությամբ անհրաժեշտ է հստակեցնել թե պետական ո՞ր քաղաքականության համատեքստում իրականացվող գործառույթ է վերջինս, և հետևաբար կառավարության ծրագրի ո՞ր դրույթի կատարմանն է այն միտված, ինչպես նաև նախագծի հիմնավորման մեջ ներառել այն վերլուծությունը, որի արդյունքում պետական գույքի օգտագործման առաջարկվող տաբերակը՝ հնարավոր այլընտրանքների շարքում գնահատվել է որպես լավագույն:  Միաժամանակ հաշվի առնելով, որ պետական սեփականություն հանդիսացող անշարժ գույքի անհատույց օգտագործման տրամադրման կարգը հաստատված է ՀՀ կառավարության 2011 թվականի փետրվարի 17-ի N304-Ն որոշմամբ՝ առաջարկում ենք Նախագծի նախաբանում հղում կատարել նաև նշված որոշման համապատասխան կետին:  Հարկ ենք համարում նշել, որ Նախագծի վերաբերյալ ՀՀ ֆինանսների նախարարության 19.10.2020թ. N01/8-2/15752-2020 գրությամբ ՀՀ տարածքային կառավարման և ենթակառուցվածքների նախարարություն ներկայացված դիրքորոշումը ամփոփաթերթում ներկայացված պատճառաբանություններով չի հերքվում: | Նախագծի տեղեկանք-հիմնավորման մեջ հստակ նշված է, որ համաձայն ՀՀ կառավարության 27.06.2019 թվականի թիվ 817-Ա որոշման՝ «Կրթության ազգային ինստիտուտ» ՓԲԸ-ի լուծարման գործընթացի ավարտից հետո վերջինիս հետ 11.09.2013թ. կնքված ՀՀ Կոտայքի մարզ, Հրազդան քաղաքի Կենտրոն թաղամաս N 49 հասցեում գտնվող շենքի «Բ» մասնաշենքի 1-ին հարկի 408.92 քառ. մետր մակերեսով տարածքի անհատույց օգտագործման պայմանագիրը լուծվել է և համաձայն սույն որոշման 7-րդ կետի 2-րդ ենթակետի` նշված տարածքի հետագա տնօրինման վերաբերյալ պետք է ներկայացվեր առաջարկություն: Եվ ՀՀ Կոտայքի մարզպետարանի ու ՀՀ կրթության, գիտության, մշակույթի և սպորտի նախարարության կողմից Պետական գույքի կառավարման կոմիտե է ներկայացվել նշված տարածքի հետագա տնօրինման վերաբերյալ փոխհամաձայնեցված առաջարկություն՝ տարածքն անհատույց օգտագործման իրավունքով «Կոտայքի մշակույթի կենտրոն» պետական ոչ առևտրային կազմակերպությանն ամրացնելու վերաբերյալ:Նշված տարբերակը գնահատվել է որպես լավագույն՝ հիմք ընդունելով «Պետական ոչ առևտրային կազմակերպությունների մասին» ՀՀ օրենքի 5-րդ հոդվածի 1-ին մասը:  Ինչ վերաբերում է Նախագծի նախաբանում ՀՀ կառավարության 2011 թվականի փետրվարի 17-ի N304-Ն որոշման համապատասխան կետին հղում կատարելուն, տեղեկացնում եմ, որ համաձայն Նախագծի՝ տարածքն անհատույց օգտագործման է տրամադրվում պետական ոչ առևտրային կազմակերպությանը, որը կանոնակարգվում է «Պետական ոչ առևտրային կազմակերպությունների մասին» օրենքով: |  |